|  |
| --- |
| **Vejledning til skabelonen**  Formål:  Denne skabelon anvendes til indhentelse af dokumentation hos den vindende tilbudsgiver.  Ordregiver har dog, jf. udbudslovens § 151, stk. 2, mulighed for at indhente dokumentation i løbet af hele udbudsprocessen, såfremt dette er nødvendigt for at sikre korrekt gennemførelse af udbudsprocessen. Vær opmærksom på, at ordregiver, jf. udbudslovens § 151, stk. 5, nr. 1, ikke kan kræve dokumentation forelagt, hvis ordregiver selv kan skaffe de relevante oplysninger fx gennem en hjemmeside, eller hvis ordregiver allerede er i besiddelse af den fornødne dokumentation.  Skabelonen giver også mulighed for at indhente dokumentation for, at tilbudsgiveren ikke er omfattet af sanktioner mod Rusland i EU forordning nr. 833/2014 med senere ændringer, artikel 5k.  Vejledning til udfyldelse:   * Gule felter udfyldes. * Grå felter/tekstbokse indeholder vejledningstekst.   Al vejledningstekst, kommentarbokse, farver og skarpe parenteser om felterne slettes, inden dokumentet færdiggøres.  Opdateret d. 29. juli 2022. |

[Angiv navn og adresse på virksomhed]

Att. [angiv kontaktperson]

**Anmodning om dokumentation i forbindelse med udbud af [*angiv betegnelse*]**

[***Alternativ 1:*** *(Anvendes, hvis dokumentation indhentes før tildeling.)*

Tak for jeres tilbud.

Før [*angiv ordregiver*] (herefter ”ordregiver”) træffer beslutning om tildeling af kontrakten, kræves det, at den tilbudsgiver, som ordregiver har til hensigt at tildele kontrakten, fremlægger dokumentation for de oplysninger, der er afgivet i ESPD’et. Der henvises til udbudslovens §§ 151 og 152.]

[***Alternativ 2:*** *(Anvendes, hvis dokumentation indhentes under udbudsprocessen for at sikre korrekt gennemførelse af udbudsproceduren.)*

For at sikre korrekt gennemførelse af udbudsproceduren skal [angiv ordregiver] (herefter ”ordregiver”) anmode om, at tilbudsgiverne fremlægger dokumentation for de oplysninger, der er afgivet i ESPD’et. Der henvises til udbudslovens §§ 151 og 152.]

I bedes derfor fremsende nedenstående dokumentationsmateriale snarest muligt og senest [*angiv dato*].

Dokumentationen bedes fremsendt via udbudssystemet. Hvis det ikke er muligt at overholde fristen for indsendelse af dokumentation, bedes I meddele dette hurtigst muligt. Hvis dokumentationen ikke fremlægges inden fristen, kan I udelukkes fra udbudsproceduren.

Følgende bedes indsendt:

**Dokumentation for oplysninger, der er afgivet i ESPD Del III: Udelukkelsesgrunde**:

Tilbudsgiver og de enheder, som denne eventuelt baserer sig på, skal fremlægge dokumentation for, at tilbudsgiveren og de enheder, som tilbudsgiveren baserer sig på, ikke er omfattet af de obligatoriske udelukkelsesgrunde i udbudslovens §§ 135 og 136 [*Hvis de frivillige udelukkelsesgrunde er angivet i udbudsbekendtgørelsen tilføjes: ”*samt de frivillige udelukkelsesgrunde i udbudslovens § 137, stk. [xx], jf. udbudsbekendtgørelsens punkt VI.3). nævnte udelukkelsesgrunde”. *Bemærk, at der kun kan kræves dokumentation for § 137, stk. 1, nr. 2 og 6. De øvrige frivillige udelukkelsesgrunde skal ordregiver påvise, at tilbudsgiver er omfattet af.*]

Ordregiver accepterer de former for bevis, der følger af udbudslovens § 153.

For så vidt angår danske virksomheder, kan beviset bestå af en serviceattest. Serviceattester udstedes af Erhvervsstyrelsen og omfatter både danske og udenlandske personer i virksomhedens ledelsesorganer.

I forbindelse med fremsendelse af anmodning om en serviceattest til Erhvervsstyrelsen skal tilbudsgiver være særligt opmærksom på, at medlemmer af virksomhedens bestyrelse, direktion, tilsynsråd eller personer, som har beføjelse til at repræsentere, kontrollere eller træffe beslutninger i virksomhedens bestyrelse, direktion eller tilsynsråd, skal afgive en samtykkeerklæring vedrørende indhentning af straffeattest til offentlig brug samt en erklæring på tro og love vedrørende forhold, der ikke er dækket af straffeattesten til offentlig brug.

For yderligere information om serviceattester og proceduren for anmodning om en serviceattest henvises til Erhvervsstyrelsen.

Serviceattesten må maksimalt være udstedt [angiv antal måneder (normalt 6-12)] måneder før tidspunktet for tilbudsfristens udløb. [*Det beror på en konkret vurdering, hvornår serviceattesten tidligst skal være udstedt. Serviceattesten skal have en vis tidsmæssig tilknytning til udbudsprocessen, således at den er egnet til at dokumentere de specifikke forhold. Det skal på baggrund af serviceattesten være muligt at vurdere, hvorvidt ansøger/tilbudsgiver er omfattet af en udelukkelsesgrund.*]

[*Dette afsnit slettes, hvis der ikke er udenlandske tilbudsgivere.*] Fra udenlandske virksomheder kan ordregiver acceptere et uddrag fra det relevante register eller tilsvarende dokument udstedt af en kompetent retslig eller administrativ myndighed eller et certifikat udstedt af den kompetente myndighed i det pågældende land som bevis for, at tilbudsgiver ikke er omfattet en af udelukkelsesgrundene. Informationssystemet ”e-Certis” kan anvendes til at finde frem til den rette dokumentation, der skal anvendes af EU-medlemslandene i forbindelse med udbud. [*Ordregivere kan bruge ”e-Certis” til at identificere, hvilken dokumentation de skal kræve og acceptere fra ansøgere eller tilbudsgivere fra andre medlemslande. Ansøgere eller tilbudsgivere kan bruge systemet, når de skal identificere den dokumentation, som er brugbar i forbindelse med at afgive ansøgninger og tilbud i et andet EU-medlemsland. Ordregiver skal så vidt muligt kræve de former for dokumentation, som fremgår af ”e-Certis”, som bevis på, at der ikke er grundlag for udelukkelse, samt for at minimumskravene til egnethed er opfyldt.*]

**Dokumentation for oplysninger, der er afgivet i ESPD Del IV B: Økonomisk og finansiel formåen**:

Tilbudsgiveren og de enheder, som denne eventuelt baserer sig på, skal fremlægge dokumentation for, at de i ESPD Del IV B angivne oplysninger om økonomisk og finansiel formåen er opfyldt.

Tilbudsgiveren og, hvor det er relevant, de enheder, som denne eventuelt baserer sig på, bedes fremlægge følgende: [Angiv afsnit fra udbudsbekendtgørelsen, hvoraf det fremgår, hvilken dokumentation der kræves].

**Dokumentation for oplysninger, der er afgivet i ESPD Del IV C: Teknisk og faglig formåen:**

Tilbudsgiveren og de enheder, som denne eventuelt baserer sig på, skal fremlægge dokumentation for, at de i ESPD Del IV C angivne oplysninger om teknisk og faglig formåen er opfyldt.

Tilbudsgiveren, og hvor det er relevant, de enheder, som denne eventuelt baserer sig på, bedes fremlægge følgende: [Angiv afsnit fra udbudsbekendtgørelsen, hvoraf det fremgår, hvilken dokumentation der kræves].

**Støtteerklæring og/eller konsortieerklæring**

[*Punktet slettes/tilrettes, såfremt der ikke er tilbudsgivere, der baserer sig på andres formåen, eller som byder ind som konsortium.*]

Tilbudsgiver skal fremlægge en støtteerklæring fra den/de enheder, som denne baserer sig på. Skabelon til støtteerklæring er vedlagt dette brev. *[Skabelon til støtteerklæring findes på Rådgivningsenhedens hjemmeside.]*

Tilbudsgiver skal fremlægge en konsortieerklæring, som erklærer, at de deltagende virksomheder udgør et konsortium, og at det bekræftes, at virksomhedernes tekniske og/eller økonomiske kapacitet stilles til rådighed til brug for udbuddet. Derudover skal konsortiedeltagerne i erklæringen bekræfte, at de hæfter solidarisk, direkte og ubegrænset for tilbuddet og opfyldelse af den tildelte kontrakt. *[Skabelon til konsortieerklæring findes på Rådgivningsenhedens hjemmeside.]*

**Dokumentation for, at tilbudsgiver ikke er omfattet af EU’s sanktioner mod Rusland**

[*Punktet anvendes, såfremt tilbudsgiver sammen med dokumentation for ikke-udelukkelse skal fremlægge dokumentation for, at vedkommende ikke er omfattet af sanktionerne i EU forordning nr. 833/2014, artikel 5 k. Punktet tilpasses, såfremt tilbudsgiveren er en sammenslutning af virksomheder, som fx et konsortium.*]

Tilbudsgiver skal fremlægge dokumentation for, at vedkommende ikke er omfattet af sanktionerne i EU forordning nr. 833/2014, artikel 5k. Tilbudsgiver skal i den forbindelse fremlægge en tro- og loveerklæring vedrørende overholdelsen af nævnte forordning. Skabelonen til tro- og loveerklæring er vedlagt dette brev. *[Skabelon til tro- og love erklæringen findes på Rådgivningsenhedens hjemmeside.]*

[*Bemærk, at såfremt tilbudsgiveren er en sammenslutning af virksomheder, skal tro- og loveerklæringen fremlægges af hver deltager i sammenslutningen. I så fald tilføjes følgende:* ”Tro- og loveerklæringen skal fremlægges af hver enkel deltager i konsortiet/sammenslutningen.”]

Hvis der er spørgsmål, er I velkomne til at kontakte [angiv kontaktperson og kontaktoplysninger].

Med venlig hilsen

[angiv navn og titel]